CELEX: 31983R1483
Language: el
Date: 1983-06-08 00:00:00
Title: Κανονισμός (ΕΟΚ) αριθ. 1483/83 της Επιτροπής της 8ης Ιουνίου 1983 που τροποποιεί για ενδέκατη φορά τον κανονισμό (ΕΟΚ) αριθ. 610/77 περί του καθορισμού των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητας και του πίνακα τιμών ορισμένων άλλων βοοειδών εντός της Κοινότητας

Avis juridique important

|

31983R1483

Κανονισμός (ΕΟΚ) αριθ. 1483/83 της Επιτροπής της 8ης Ιουνίου 1983 που τροποποιεί για ενδέκατη φορά τον κανονισμό (ΕΟΚ) αριθ. 610/77 περί του καθορισμού των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητας και του πίνακα τιμών ορισμένων άλλων βοοειδών εντός της Κοινότητας  

Επίσημη Εφημερίδα αριθ. L 151 της 09/06/1983 σ. 0031 - 0032

***** ΚΑΝΟΝΙΣΜΟΣ (ΕΟΚ) αριθ. 1483/83 ΤΗΣ ΕΠΙΤΡΟΠΗΣ  της 8ης Ιουνίου 1983  που τροποποιεί για ενδέκατη φορά τον κανονισμό (ΕΟΚ) αριθ. 610/77 περί του καθορισμού των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητας και του πίνακα τιμών ορισμένων άλλων βοοειδών εντός της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 12 παράγραφος 7,  Εκτιμώντας:  ότι τα διαθέσιμα στοιχεία σχετικά με την εξέλιξη του ζωικού κεφαλαίου βοοειδών οδηγούν στην τροποποίηση των συντελεστών που χρησιμεύουν για τον υπολογισμό της τιμής των χονδρών βοοειδών στις αντιπροσωπευτικές αγορές της Κοινότητας·  ότι, υπό τις συνθήκες αυτές, πρέπει να προσαρμοσθεί το παράρτημα Ι του κανονισμού (ΕΟΚ) αριθ. 610/77 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 337/82 (3)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα Ι του κανονισμού (ΕΟΚ) αριθ. 610/77 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται για πρώτη φορά στον υπολογισμό των εισφορών που ισχύουν από τις 4 Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 77 της 25. 3. 1977, σ. 1.  (3) ΕΕ αριθ. L 42 της 13. 2. 1982, σ. 9.  ΠΑΡΑΡΤΗΜΑ  Συντελεστές που χρησιμεύουν για τον υπολογισμό της τιμής των χονδρών βοοειδών στις αντιπροσωπευτικές αγορές της Κοινότητας  Ομοσπονδιακή Δημοκρατία Γερμανίας 19,1  Βέλγιο 3,7  Δανία 3,6  Γαλλία 30,1  Ελλάδα 1,0  Ιρλανδία 7,3  Ιταλία 11,6  Λουξεμβούργο 0,3  Κάτω Χώρες 6,6  Ηνωμένο Βασίλειο 16,7